ນາມເຢືອກ - ຢາພື້ນເມືອງຂອງຄົນ ຫວຽດ
ເປັນວິສາຫະກິດໜຶ່ງດຽວ ຂອງຂະແໜງການຢາ ທີ່ມີກຽດ ໄດ້ຮັບລາງວັນ “ຄຸນນະພາບສາກົນ ອາຊີ-ປາຊີຟິກ” ປີ 2015, ປະຈຸບັນ, ບໍລິສັດຫຸ້ນສ່ວນ ນາມເຢືອກ ພວມບຸກບືນ ປະຕິບັດ ບົດບາດ ໃນຂະແໜງຢາພື້ນເມືອງ ຕາມຄຳສັ່ງສອນ ຂອງອາຈານ ເຕ້ຕິງ - ບັນພະບຸລຸດ ສາດສະດາຈານ ຂອງຢາພື້ນເມືອງ ຫວຽດ: ຄື “ຢາພື້ນເມືອງຫວຽດ ປົວພະຍາດໃຫ້ແກ່ຄົນ ຫວຽດ”.
ປະຈຸບັນ, ດ້ວຍເຕັກໂນໂລຊີປຸງແຕ່ງຢາທີ່ທັນສະໄໝ, ນາມເຢືອກ ເປັນວິສາຫະກິດ ຜະລິດຢາ ແຫ່ງທຳອິດຂອງ ຫວຽດນາມ ທີ່ຖືກຮັບຮອງໄດ້ມາດຕະຖານສາກົນ IMS (Intergrated Management System) ທັນສະໄໝ ຂອງໂລກ ລວມມີ: GMP-WHO (ການຜະລິດຢາ ຕາມແຜນຕາເວັນອອກ ທີ່ດີ), ລະບົບ ຄຸ້ມຄອງຄຸນນະພາບ ISO 9001, ສະພາບແວດລ້ອມ ISO 14000, ລະບົບຄຸ້ມຄອງຄຸນນະພາບຮອບດ້ານ TQM, ເຂດປູກ ວັດຖຸດິບຜະລິດຢາຕາມມາດຕະຖານ GACP-WHO, HACCP, SA 8000… ນີ້ແມ່ນ ບັນດາຜະລິດຕະພັນ ທີ່ຜະລິດອອກມາໄດ້ ມາດຕະຖານສາກົນຈົນເປັນທີ່ຍອມຮັບໃນທົ່ວໂລກ. ນີ້ເປັນໜຶ່ງ ໃນບັນດາປັດໄຈສຳຄັນທີ່ຊ່ວຍ ນາມເຢືອກ ໄດ້ຮັບລາງວັນ ຄຸນນະພາບສາກົນ ອາຊີ-ປາຊີຟິກ (Global Performance Excellence Award - GPEA) ໂດຍອົງການຄຸນນະພາບ ສາກົນ ອາຊີ-ປາຊີຟິກ (APQO) ເປັນຜູ້ເລືອກເຟັ້ນ.
ນາມເຢືອກ ໄດ້ຜັນຂະຫຍາຍທ່າແຮງ ຕໍ່ແຫຼ່ງວັດຖຸຜະລິດຢາທີ່ອຸດົມສົມບູນ, ຫຼາກຫຼາຍຊະນິດ, ໄດ້ຮັບການຕີລາຄາເປັນອັນດັບ 3 ຂອງໂລກ (ຮອງຈາກ ສປ ຈີນ ແລະ ອິນເດຍ) ດ້ວຍ ການຟື້ນຟູ, ສ້າງແຜນສັງລວມ ແລະ ພັດທະນາການ ປູກໃໝ່ ຢູ່ບັນດາເຂດ ປູກວັດຖຸດິບ ເພື່ອຜະລິດຢາ ຕາມມາດຕະຖານ GACP-WHO. ປະຈຸບັນ, ນາມເຢືອກ ໄດ້ສ້າງແຜນສັງລວມໃຫ້ເຂດປູກວັດຖຸດິບເພື່ອຜະລິດຢາກວ່າ 50 ແຫ່ງ ທົ່ວປະເທດເຊັ່ນ: ເຂດປູກຕົ້ນ ເທ່ຍແກງ (Gymnema sylvestre) ໃນເນື້ອທີ່ 5 ເຮັກຕາຢູ່ ຫາຍເຫົ້າ, ແຂວງ ນາມດິ້ງ; ເດື່ອງກຸຍ (Angelica sinensis), ດານເຊີມ (Salvia ທiltiorhiza) ຢູ່ ບັກຮ່າ, ແຂວງ ລ່າວກາຍ; ແມກມົນ (Ophiopogon japonicus) ຢູ່ ຝູ໋ເຖາະ, ໃບໂຄຍເຕຍ (Ardisia silvestris) ຢູ່ ບາວີ່; ຮຸງແຈງ (Pletranthus amboinicus), ຢຽບຫ້າເຈົາ (Phyllanthaceae) ຢູ່ ຝູ໋ອຽນ… ບັນດາເຂດປູກວັດຖຸດິບ ຜະລິດຢາດ່ັງກ່າວ ລ້ວນແຕ່ ຮັບປະກັນ ປອດສານພິດ 100% ແລະ ກວມ 70% ວັດຖຸດິບ ເພື່ອ ຜະລິດ ຢາຂອງ ນາມເຢືອກ ໃນປະຈຸນັນ.
ໃນການຜັນຂະຫຍາຍທ່າແຮງຂອງເຂດປູກວັດຖຸດິບເພື່ອຜະລິດຢາ, ນາມເຢືອກ ບໍ່ພຽງແຕ່ສ້າງໄດ້ແຜນຍຸດທະສາດໃນໄລຍະຍາວ ແລະ ຍືນຍົງເທົ່ານັ້ນ, ແຕ່ຍັງສ້າງວຽກເຮັດງານທຳ, ສ້າງລາຍຮັບ ແລະ ຍົກສູງລະດັບຊີວິດການເປັນຢູ່ໃຫ້ແກ່ຊາວທ້ອງຖິ່ນ ອີກດ້ວຍ. ຕົວ ຢ່າງມີບາງທ້ອງຖິ່ນ ໃນເນື້ອທີ່ດິນທ່ີເຄີຍທຳການຜະລິດ ໃນການ ເຮັດນາ ຈະໃຫ້ລາຍຮັບ 15 ລ້ານດົ່ງຕໍ່ໜຶ່ງເຮັກຕາ, ເມ່ືອຫັນມາ ປູກ ວັດຖຸດິບ ເພື່ອຜະລິດຢາ, ສາມາດສ້າງລາຍຮັບສູງເຖິງ 50 ລ້ານດົ່ງ ຕໍ່ໜຶ່ງເຮັກຕາ.
ໃນການປະຕິບັດຍຸດທະສາດ ພັດທະນາຢາພື້ນເມືອງ, ນາມເຢືອກ ຍັງຕ້ອງການຜະລິດຢາພື້ນເມືອງ ມີລົດຊາດສະເພາະ, ມີແຕ່ຢູ່ ຫວຽດ ນາມຊຶ່ງຍັງ ບໍ່ມີປະເທດໃດຄົ້ນຄວ້າ ຄື: ຜະລິດຕະພັນຢາ ຈາກພິດງູຈົງອາງ, ຕົ້ນໝາກ ເຂືອຂື່ນ ເພື່ອປົວພະຍາດຕັບ ແລະ ອື່ນໆ ຊຶ່ງນາມເຢືອກ ກຳລັງ ພັດທະນາ.
ປະຈຸບັນ, ນາມເຢຶອກ ໄດ້ລົງທຶນ ນຳໃຊ້ເຕັກໂນໂລຊີ ໃນການສະ ກັດ ແລະ ປຸງແຕ່ງຢາທີ່ທັນສະໄໝ ເພື່ອກຳນົດກຸ່ມທາດ, ສ້າງ ມາດ ຕະຖານ, ຄັດອອກປະເພດທາດສາລະພັນຈາກແຫຼ່ງວັດຖຸດິບ ທີ່ນຳເຂົ້າມາ, ຈາກນັ້ນ ຈິ່ງຜະລິດອອກບັນດາ ຜະລິດຕະພັນຢາຄື: ຢາເມັດ, ຢານ້ຳ…
ໃນການປະຕິບັດຍຸດທະສາດ ພັດທະນາຢາພື້ນເມືອງ, ນາມເຢືອກ ມີຄວາມປາດຖະໜາຢາກໃຫ້ຄົນ ຫວຽດນມ ໄດ້ນຳໃຊ້ແຫຼ່ງວັດຖຸດິບ ເພື່ອ ຜະ ລິດຢາທີ່ດີ, ສະອາດ, ຮັບປະກັນຄຸນນະພາບ, ຫຼຸດຜ່ອນ ການນຳເຂົ້າ ວັດຖຸດິບ ເພື່ອຜະລິດຢາ ທີ່ບໍ່ຮູ້ຈະແຈ້ງ ຕົ້ນກຳເນີດ ກໍ່ຄື ຄຸນນະພາບ ໃນພາລະໜ້າທີ່ດູແລ, ປົກປັກຮັກສາ ສຸຂະພາບໃຫ້ແກ່ຄົນ ຫວຽດ.
ບົດ: ຖາວວີ - ພາບ: ເຈິ່ນແທງຢາງ